ผลพวงสงกรานต์ปีนี้ จังหวัดแพร่นักท่องเที่ยวมาเที่ยว มากิน มาซื้อของมากขึ้นกระตุ้นเศรษฐกิจแพร่
นายสมหวัง พ่วงบางโพ ผู้ว่าราชการจังหวัดแพร่ เปิดเผยว่า ช่วงวันหยุดยาวเทศกาลสงกรานต์จังหวัดแพร่ปีนี้ มีนักท่องเที่ยวมาเที่ยวจังหวัดแพร่ แบบกระจายตัวมากขึ้น สามารถกระตุ้นเศรษฐกิจทุกประเภท โดยนักท่องเที่ยวให้ความสนใจไปไหว้พระทำบุญยังวัดพระธาตุช่อแฮ พระอารามหลวง วัดประจำปีเกิดของคนปีขาล และวัดต่างๆ ในตัวเมือง สิ่งสำคัญที่นักเที่ยวให้ความสนใจ คือชุมชนทุ่งโฮ้งแหล่งผ้าหม้อห้อมที่มีเสียงสำคัญเป็นซิกเนเจอร์ของจังหวัดแพร่ มีนักท่องเที่ยวให้ความสนใจไปเลือกซื้อผ้าพื้นเมือง ผ้าหม้อห้อมกันมากขึ้น และให้ความสนใจเป็นพิเศษ ด้านผู้ประกอบการอาหารรายย่อยตลาดโต้รุ่งประตูชัย มีนักท่องเที่ยวเข้าคิวรอซื้อ รอชิมอาหารของจังหวัดแพร่ นอกจากนั้น ร้านกาแฟต่างๆ ก็ขายดีเช่นกัน ทำให้ภาพรวมแล้วผู้ประกอบการพึงพอใจกับยอดจำหน่ายสินค้าที่ทะลุเป้ากว่าปีที่ผ่านมา#สำนักข่าว #กรมประชาสัมพันธ์ #NNT #ILOVETHAILAND